ตามคาด! “กนง.” คงดอกเบี้ย 0.50% ชี้ศก.ไทยเจอ “โควิด” กระทบหนัก
บอร์ด “กนง.” มีมติ 4:2 เสียง คงดอกเบี้ย 0.50% หวังพยุงเศรษฐกิจ - รองรับแนวโน้มเสี่ยงสูงในระยะข้างหน้า
4 ส.ค. 2564

ผู้สื่อข่าวรายงานว่า คณะกรรมการนโยบายการเงิน (กนง.) มีมติให้คงอัตราดอกเบี้ยนโยบายไว้ที่ระดับ 0.50% ในการประชุมวันนี้ ด้วยคะแนน 4 : 2 เสียง โดยกรรมการ 2 เสียงข้างน้อยเสนอให้ปรับลดอัตราดอกเบี้ย 0.25% เพื่อช่วยพยุงเศรษฐกิจและรองรับแนวโน้มเสี่ยงสูงในระยะข้างหน้า
ทั้งนี้ กนง.มองว่าเศรษฐกิจไทยปี 2564 ได้รับผลกระทบจากการระบาดของโควิดมากกว่าที่ประเมินไว้ ซึ่งโจทย์สำคัญคือ ต้องเร่งควบคุมการแพร่ระบาด และกระจายวัคซีนอย่างทั่วถึงและรวดเร็ว เพื่อฟื้นความเชื่อมั่นของประชาชนและให้กิจกรรมทางเศรษฐกิจกลับมาโดยเร็ว อย่างไรก็ดี กนง.พร้อมใช้เครื่องมือนโยบายทางการเงินที่เหมาะสมเพิ่มเติมเมื่อจำเป็น
 